Publication: Magyar Közlöny
Issue: MK-1998-78 (Year: 1998, Number: 78)
Era: 1990-2004
Section: 5. Az árverésen az 1997. évi XXXIII. törvény 7. §-a
Paragraph Index: 132

c) Mindazon kiadásokra vonatkozóan, amelyeket a Segélyszámláról hívnak le a költségjegyzék alapján, a Kedvezményezett köteles (i) vezetni vagy vezettetni az a) albekezdésben felsoroltak szerint a kiadásokat tükröző bizonylatokat és számlákat; (ii) a Segélyszámláról történő legutolsó pénzlehívás pénzügyi évére vonatkozó könyvvizsgálói jelentés banki kézhezvételétől számított minimum egy évig megőrizni minden bizonylatot, (szerződések, megrendelések, számlák, kifizetési bizonylatok, nyugták és egyéb dokumentumok), amelyek a kiadásokat igazolják; és (iii) lehetővé tenni a Bank képviselői számára ezen bizonylatok átvizsgálását; továbbá (iv) biztosítani, hogy a bizonylatok és számlák beépítésre kerüljenek a fenti b) albekezdésben hivatkozott éves könyvvizsgálói jelentésbe, valamint, hogy a szóban forgó könyvvizsgálói jelentés tartalmazza a fent említett könyvvizsgálók különvéleményét arról, hogy a tárgyévi költségkimutatások — az azok elkészítésével kapcsolatos eljárásokkal és belső ellenőrzésekkel együtt — megbízhatóan alátámasztják-e a vonatkozó pénzlehívásokat.

Source: https://magyarkozlony.hu/hivatalos-lapok/050cf9878bdd88abe96c5767664d779d726e7cb9/dokumentumok/a5fda5833119c692a07af1b3ba889871acf301a3/letoltes